นัคเคิลส์ (ซีรีส์โทรทัศน์)

นัคเคิลส์ (Knuckles) เป็น มินิซีรีส์ ทางโทรทัศน์ของอเมริกา สร้างโดย จอห์น วิตติงตัน และ โทบี แอชเชอร์ สำหรับบริการสตรีมมิ่ง พาราเมาต์พลัส โดยดัดแปลงจากซีรีส์วิดีโอเกม โซนิคเดอะเฮดจ์ฮ็อกที่เผยแพร่โดย Sega  เป็นภาคต่อแยกของภาพยนตร์ โซนิค เดอะ เฮดจ์ฮ็อก 2 และภาคก่อนของภาพยนตร์ โซนิค เดอะ เฮดจ์ฮ็อก 3 โดยเป็นส่วนหนึ่งของภาพยนตร์ชุดโซนิค อันดับที่ 3  และเป็นซีรีส์คนแสดงเรื่องแรกในแฟรนไชส์โดยรวม โดยซีรีส์จะนำเสนอผลกระทบที่เกิดขึ้นหลังจากเหตุการณ์ในภาพยนตร์ทั้ง 2 เรื่องก่อนหน้า 
อิดริส เอลบา กลับมารับบทพากย์เสียงของเขาในบท นัคเคิลส์ ดิอีคิดนา จากภาพยนตร์เรื่องก่อน และแสดงประกบร่วม อดัม พัลลี โดยกลับมารับบทนำครั้งแรกในบท เวด วิปเปิล ซีรีส์นี้ได้รับการประกาศในเดือนกุมภาพันธ์ 2022 ระหว่างงานนักลงทุน ของพาราเมาต์โกลบอลโดยมี เอลบา มาร่วมในโครงการนี้ การผลิตเริ่มขึ้นใน ลอนดอน ประเทศอังกฤษ ในเดือนเมษายน ปี 2023 พร้อมประกาศการคัดเลือกนักแสดงเพิ่มเติมและทีมงานสร้างสรรค์
นัคเคิลส์  ฉายรอบปฐมทัศน์บน พาราเมาต์พลัส ในวันที่ 26 เมษายน 2024 โดยมีทั้งหมด 6 ตอน ซีรีส์ได้รับคำวิจารณ์ในแง่บวกมากกว่าภาพยนตร์สองเรื่องก่อนหน้า ส่วนที่ดีคือยกย่องอารมณ์ขันและการแสดงของพัลลี่ และเอลบา แต่ส่วนที่ด้อยคือการไม่เล่าเรื่องเน้นไปที่ตัวละครและบทบาทประจำเรื่อง
นัคเคิลส์ ประสบความสำเร็จในการออกอากาศ กลายเป็นทั้งซีรีส์ต้นฉบับของ Paramount+ ที่มีผู้ชมมากที่สุดและเป็นรายการสำหรับเด็กและครอบครัวที่มีผู้ชมสูงที่สุดเท่าที่เคยมีมา และยังส่งผลให้สื่ออื่น ๆ ในแพลตฟอร์มในซีรีส์เพิ่มขึ้น

**เรื่องย่อ**
2 สัปดาห์หลังจากเหตุการณ์ โรบอทนิกส์บุกทำลาย กรีนฮิลล์ มอนเทน่า นัคเคิลส์พยายามปรับตัวเข้ากับครอบครัววาเชาว์สกี้ ที่มีแมดดี้ โซนิค และ เทลส์ ขณะที่ทอม นายอำเภอและหัวหน้าครอบครัวออกไปทำธุระนอกเมือง แต่ทว่าก็ไม่เป็นผลจนเกิดเป็นเรื่องวุ่นวาย แมดดี้สั่งกักบริเวณนัคเคิลส์ แต่นัคเคิลส์ได้รับนิมิตหมายจาก วิญญาณ ปาชาคาแมค ที่มอบภารกิจสำคัญคือการฝึกฝนนักรบ นั่นก็คือ นายอำเภอเวด ผู้ที่หลังพ่ายแพ้ให้กับสโตนและโรบอทนิกส์ ยังโดนทิ้งจากการแข่งขันโบว์ลิ่งชิงแชมป์ระดับชาติโดยเพื่อนสนิท แจ็ค ซินแคลร์ นักล่าค่าหัวผู้เป็นคนก่อตั้งทีมเรเนเกจ และโดนดูถูกว่าเป็นพวกขี้แพ้จาก ลูซี่ เด็กสาวคู่หูแข่งขัน เพราะเขาไม่เคยทำอะไรสำเร็จได้ด้วยตัวเองสักครั้ง จนสุดท้ายเขาก็ต้องกลับมาซมซานที่บ้านของตัวเอง
นัคเคิลส์ตัดสินใจแอบหนีออกจากบ้านและมาหาเวดถึงบ้านเพื่อขอเป็นอาจารย์สอนวิถีนักรบ ทั้งคู่ตัดสินใจเดินทางไปที่เรโน่ด้วยกันเพื่อเข้าร่วมการแข่งขันโบว์ลิ่งชิงแชมป์ระดับชาติ โดยไม่รู้เลยว่าพวกเขาโดนจับตามองโดย เจ้าหน้าที่เมสัน และ เจ้าหน้าที่วิลลัฟบี อดีตเจ้าหน้าที่ G.U.N ที่มีความแค้นส่วนตัวกับองค์กรและตั้งใจจะเอาตัวนัคเคิลส์ไปให้ เดอะ บายเยอร์ ลูกน้องของดร.โรบอทนิกส์ ผู้ที่ต้องการพลังของนัคเคิลส์เพื่อใช้ล้างบางโลกโดยใช้ขนที่ได้ตอนที่นัคเคิลส์เคยทำงานร่วมกับโรบอทนิกส์และสโตน
นัคเคิลส์ได้รู้ว่าเวด โดนพ่อผู้ที่เป็นนักโบว์ลิ่งชื่อดังระดับชาติอย่าง พีท วิปเปิล ทอดทิ้งและกลายเป็นปมที่ทำให้เวดไม่มีความมั่นใจในตัวเอง แต่ก็อยากจะได้เจอพ่อเพื่อแข่งกับเขาจะได้เป็นที่ยอมรับ แต่แล้วนัคเคิลส์ก็โดนเจ้าหน้าที่เมสันและวิลลัฟบีจับตัวไป แต่เวดสามารถตามไปช่วยได้ พร้อมทั้งเล่นงานสองเจ้าหน้าที่จนหมดสภาพ ทั้งคู่ได้เรียนรู้ที่จะเดินทางร่วมกัน แต่กลายเป็นเวด ถูกตั้งค่าหัวจากกลุ่มล่าค่าหัวเพราะการต่อสู้กับเจ้าหน้าที่วายร้ายทั้งสอง เวดและนัคเคิลส์ตัดสินใจแวะพักเพื่อหลบภัยที่บ้านเกิดของเวด โดยมี เวนดี้ ผู้เป็นแม่ และ วานด้า พี่สาวผู้ไม่ลงรอย เจ้าอารมณ์ เจ้าหน้าที่สำนักงานสอบสวนกลางที่ไร้ฝีมือ ในมื้อค่ำสะบาโต นัคเคิลส์ได้เรียนรู้ถึงคำว่า "บ้าน" และใช้ชีวิตกับครอบครัววิปเปิลอย่างสงบ กระทั่งแก๊งนักล่าค่าหัวบุกมาที่บ้านและทำร้ายครอบครัววิปเปิล แต่โดนครอบครัววิปเปิลและนัคเคิลส์เล่นงานจนหมดสภาพ
เช้าวันต่อมา เวดโดนแจ็ค ซินแคลร์ ตามมาลักพาตัวเขาถึงที่บ้าน และจะเดินทางรับเงินค่าหัว เวดหมดสติไปหลังโดนกรงไฟฟ้าช็อตหลังจากคุยกับนัคเคิลส์และทำสมาธิ เขาฟื้นขึ้นมาพบกับนิมิตของปาชาคาแมค ผู้ที่บอกเล่าเรื่องราวของนัคเคิลส์ตั้งแต่เกิดจนก่อนจะมาที่โลกให้เวดได้รับรู้และมอบพลังให้เขาสามารถหลบหนีออกมาได้สำเร็จด้วยพลังที่ได้รับการถ่ายทอดจากอีคิดน่า และท้าดวลกับแจ็ค ซินแคลร์ด้วยความมุ่งมั่นและมั่นใจจนสามารถเอาชนะแจ็ค และยึดเอาของเขาทั้งหมดมาเป็นของตัวเองได้ ครอบครัววิปเปิลและนัคเคิลส์เดินทางสู่ เรโน่ เนวาดา ที่มีการแข่งขันโบว์ลิ่งชิงแชมป์ระดับชาติรออยู่
เรโน่ เนวาด้า ในตอนค่ำ ครอบครัววิปเปิลและนัคเคิลส์เดินทางมาถึงคาสิโน่ที่จัดการแข่งขัน ซึ่งเวดได้พบและพูดคุยกับพีทด้วยความช่วยเหลือของนัคเคิลส์ และสามารถเข้ารอบชิงแชมป์ได้สำเร็จด้วยความสามารถและความมั่นใจในฝีมือของตัวเองร่วมกับ ลูซี่ พีทได้เปิดใจกับเวดและทั้งคู่ก็ได้ปรับความเข้าใจกัน แต่แท้จริงเป็นแผนการล่อลวงให้เวดยอมเอาตัวนัคเคิลส์ให้เจ้าหน้าที่วิลลัฟบีและเจ้าหน้าที่เมสัน ที่ถูกข่มขู่โดยเดอะบายเยอร์ และเขาต้องการจะเป็นแชมป์ของการแข่งขันโบว์ลิ่งประจำชาติเหมือนทุกครั้งโดยได้จับตัว เวนดี้และแวนด้าเป็นตัวประกันไว้ เวดจำใจทำทียอมมอบนัคเคิลส์ให้ แต่นัคเคิลส์ได้ตลบหลังเจ้าหน้าที่วิลลัฟบีและเจ้าหน้าที่เมสันที่ใช้แหวนเล่นงานในครั้งก่อนจนดูดพวกเขาหายไปในประตูมิติก่อนจะหายสาปสูญ 
นัคเคิลส์สนับสนุนให้เวดไปแข่งขันโบว์ลิ่งต่อให้สำเร็จ เวดประกาศตัดขาดกับพีท พ่อผู้เห็นแก่ตัวและรักตัวเองมากกว่าครอบครัว จนสามารถเอาชนะพีทได้ แต่ เดอะ บายเยอร์ที่ตามมาจัดการนัคเคิลส์ได้ขโมยพลังนัคเคิลส์ไปจนหมดสติ เวดได้รับความช่วยเหลือจากเวนดี้และแวนด้า และใช้อาวุธของเจ้าหน้าที่เมสันถ่วงเวลาจนนัคเคิลส์ฟื้นขึ้นมา ด้วยการพูดถึงความสัมพันธ์ที่มีมา ทั้งคู่ร่วมมือกันจัดการเดอะ บายเยอร์ได้สำเร็จ ในขณะที่เวนดี้และวานด้าจัดการกับพีทที่พยายามจะขโมยถ้วยรางวัลไป ก่อนจะพากันเดินทางกลับบ้านพร้อมความรู้สึกใหม่ ๆ ของการเป็นนักรบ ที่ไม่จำเป็นต้องแข็งแกร่งหรือยิ่งใหญ่ แค่มีหัวใจและความมุ่งมั่นก็เพียงพอแล้ว

**นักแสดง**

**ตัวละครหลัก**
 อิดริส เอลบา รับบทเป็น นัคเคิลส์ ดิอีคิดนา: นักรบอีคิดน่าสีแดงที่เป็นมนุษย์ซึ่งมี พละกำลังมหาศาล เขาเป็นคนบูดบึ้ง จริงจัง ก้าวร้าว และอารมณ์ร้อน แต่มียึดมั่นในเกียรติสูง แต่ก็หลงทิศหลงทาง ไม่ค่อยตามทันโลกสมัยใหม่- อดัม พัลลี รับบทเป็น เวด วิปเปิล รองนายอำเภอแห่งกรีนฮิลส์ผู้แสนเซ่อซ่า ผู้เคยช่วยเหลือทอมในเหตุจราจล นัคเคิลส์ตั้งใจจะฝึกฝนให้ตามวิถีแห่งนักรบอีคิดน่า 

**ตัวละครสมทบ**
 แครี่ เอลเวส รับบทเป็น ปีเตอร์ "ปิสตอล พีท"  วิปเปิล นักโบว์ลิ่งแชมป์ 27 สมัยที่แปลกประหลาดและเป็นพ่อผู้ห่างเหินของเวดและแวนด้า - รอรี่ แมคแคนน์ รับบทเป็น เดอะบายเยอร์ อดีตลูกน้องของ ด็อกเตอร์ เอ้กแมนที่มุ่งมั่นในการตามล่าพลังของนัคเคิลส์ - จูเลียน บาร์รัตต์ รับบทเป็น แจ็ค ซินแคลร์ เพื่อนสนิทและเพื่อนร่วมทีมโบว์ลิ่งเรเนเกดของเวด- เอดี แพตเตอร์สัน รับบทเป็น วานด้า วิปเปิล น้องสาวของเวด ผู้เป็นเจ้าหน้าที่สำนักงานสอบสวนกลาง ผู้มีปัญหาในการควบคุมอารมณ์ - สต็อกการ์ด แชนนิง รับบทเป็น "เกวนโดลีน เวนดี้" วิปเปิล แม่ของเวดและแวนด้า- คริสโตเฟอร์ ลอยด์ รับบทเป็น ปาชาคาแมค อีคิดน่าที่มีอายุมากกว่าซึ่งเชื่อกันว่าเสียชีวิตไปพร้อมกับชนเผ่าของเขาเมื่อพวกเขาพยายามจับแม่เล็บยาว ซึ่งเป็นแม่บุญธรรมคนก่อนของโซนิค- คิด คัดดี้ รับบทเป็น เจ้าหน้าที่เมสัน อดีตเจ้าหน้าที่ G.U.N ตัวแทนที่ทำงานให้กับ "เดอะบายเยอร์" - เอลลี เทย์เลอร์ รับบทเป็น เจ้าหน้าที่วิลลัฟบี อดีตเจ้าหน้าที่ G.U.N  ที่ทำงานให้กับ "เดอะบายเยอร์" เพราะรับไม่ได้กับวิธีการทำงานของ G.U.N.- อลิซ เทรกอนนิ่ง รับบทเป็น ซูซี่ บาร์นส์ เด็กหญิงอายุแปดขวบที่เป็นคู่แข่งโบว์ลิ่งของเวด- พอล เชียร์ รับบทเป็น แกรี่ เอน ซินแคลร์ เอสป์ ผู้บรรยายรายการโบว์ลิ่งของ ESPN8 The Ocho- ร็อบ ฮิวเบล รับบทเป็น ดีแลน บีเกิลตัน ผู้บรรยายรายการโบว์ลิ่งของ ESPN8 The Ocho

**นักแสดงรับเชิญ**
 ทิกา ซัมป์เตอร์ รับบทเป็น เมเดลิน "แมดดี" วะชาวสกี แม่บุญธรรมของโซนิค เทลส์ นัคเคิลส์ เป็นสัตวแพทย์ ท้องถิ่นของกรีนฮิลส์ และภรรยาของทอม ตัวเอกหลักของภาพยนตร์ - เบน ชวาร์ตซ์ รับบทเป็น โซนิค เดอะ เฮดจ์ฮ็อก เม่นสีน้ำเงินที่เป็นเหมือนมนุษย์ แต่ความมั่นใจเปี่ยมล้น ซึ่งสามารถวิ่งด้วยความเร็วเหนือเสียงได้ - คอลลีน โอ'ชอเนสซีย์ รับบทเป็น ไมล์ส "เทลส์" พราวเออร์ สุนัขจิ้งจอกสีเหลืองส้มที่เป็นมนุษย์ซึ่งสามารถบินได้ด้วยสองหางของเขา เทลส์เป็นอัจฉริยะผู้ถ่อมตัว ผู้คิดค้นอุปกรณ์สำหรับสถานที่และการต่อสู้

**รายชื่อตอน**
# The Warrior (ยอดนักรบ) 
# Don’t Ever Say I Wasn’t There For You (อย่าบอกว่าฉันไม่ได้อยู่กับนาย)
# The Shabbat Dinner (มื้อค่ำสะบาโต)
# The Flames of Disaster (เปลวไฟแห่งหายนะ)
# Reno, baby (เรโน่ ที่รัก)
# What Happens in Reno, Stays in Reno (อะไรที่เกิดขึ้นในเรโน่ ก็ให้อยู่ในเรโน่)

**เพลงประกอบ**
 The Warrior - Scandal (feat. Patty Smyth)- Can I Kick It? - A Tribe Called Quest- Non, Je ne regrette rien - Edith Piaf - Holding Out for a Hero - Bonnie Tyler- I Don't Want to Wait - Paula Cole - Rock You Like a Hurricane – Scorpions- Frickin’ Human Race - Asa Taccone - I’m So Lonesome I Could Cry – Hank Williams- All The Small Things – Blink-182- Hava Nagila – Barry & Batya Segal- Good Morning – Adam Cooper, Daniel Crossley & Scarlett Strallen- Send Me an Angel - Real Life - Flames of Disaster - Julian Barratt & Asa Taccone (feat. Michael Bolton)- Damn It Feels Good to Be a Gangsta – Geto Boys- Let Me Entertain You – Robbie Williams- Scarface (Push It To The Limit) – Paul Engemann- The Story of My Old Man – Good Charlotte- Saturday Night’s Alright (For Fighting) – Elton John- Pick Up The Pieces – Average White Band- Whatta Man – Salt-N-Pepa & En Vogue

**หมายเหตุ**

**อ้างอิง ==